ddrg/super_eurlex huggingface dataset:
Oficiālais Vēstnesis L 249 , 12/09/1990 Lpp. 0005 - 0005

Speciālizdevums somu valodā: Nodaļa 3 Sējums 33 Lpp. 0216

Speciālizdevums zviedru valodā: Nodaļa 3 Sējums 33 Lpp. 0216



Komisijas Regula (EEK) Nr. 2617/90 (1990. gada 11. septembris), ar ko groza Regulu (EEK) Nr. 429/90 par atbalsta piešķiršanu konkursa kārtībā par iebiezinātu sviestu, kas ir paredzēts tiešam patēriņam Kopienā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3879/89 [2], un jo īpaši tās 7.a panta 3. punktu, tā kā Komisijas Regula (EEK) Nr. 429/90 [3], kura grozīta ar Regulu (EEK) Nr. 1265/90 [4], nosaka atbalsta piešķiršanas kārtību attiecībā uz iebiezinātu sviestu, kas iegūts no sviesta vai krējuma ar izcelsmi tirgū un kas ir paredzēts tiešam patēriņam Kopienā; tā kā iebiezināts sviests ir jāiesaiņo noslēgtā iepakojumā, kas atbilst vienai vai vairākām šīs regulas 10. panta 3. punktā minētajām norādēm; tā kā, ņemot vērā valsts noteikumus par pārtikas produktu aprakstu, šīs norādes neaptver visas tirdzniecības iespējas un tādēļ ir jāpapildina; tā kā Regulas (EEK) Nr. 429/90 14. pants nosaka, ka daži ieraksti ir jāveic uz T5 kontroles kopijas, kad iebiezinātais sviests iepakojumā tiek nosūtīts, lai to citā dalībvalstī pārņemtu mazumtirdzniecībai; tā kā, lai izvairītos no pārpratumiem, ir jānosaka, ka šis dokuments ir jāizsniedz un jālieto saskaņā ar Komisijas Regulu (EEK) Nr. 2823/87 [5]; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 429/90 groza šādi. 1. Regulas 10. panta 3. punkta sesto ievilkumu aizstāj ar šādu: "— "Beurre concentré — Règlement (CEE) no 429/90" vai "beurre concentré pour le cuisine — Règlement (CEE) no 429/90" vai "beurre concentré pour la cuisine et la pâtisserie — Règlement (CEE) no 429/90" vai "beurre cuisinier — Règlement (CEE) no 429/90" vai "beurre de cuisine — Reglemet (CEE) no 429/90"." 2. Regulas 14. panta ievada teikumu aizstāj ar šādu: "Kad iebiezinātais sviests iepakojumā tiek nosūtīts, lai to citā dalībvalstī pārņemtu mazumtirdzniecībai, nepieciešamos pierādījumus nodrošina, uzrādot T5 kontroles kopiju, ko izsniedz un lieto saskaņā ar Komisijas Regulu (EEK) Nr. 2823/87 [6] T5 kontroles kopijas 104. ailē ir viens no šādiem ierakstiem:" 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 11. septembrī Komisijas vārdā — Komisijas loceklis Ray Mac Sharry [1] OV L 148, 28.6.1968., 13. lpp. [2] OV L 378, 27.12.1989., 1 lpp. [3] OV L 45, 21.2.1990., 8. lpp. [4] OV L 124, 15.5.1990., 34. lpp. [5] OV L 270, 23.9.1987., 1. lpp. [6] OV L 270, 23.9.1987., 1. lpp. --------------------------------------------------
Oficiālais Vēstnesis L 056 , 03/03/1990 Lpp. 0005 - 0006

Speciālizdevums somu valodā: Nodaļa 2 Sējums 7 Lpp. 0120

Speciālizdevums zviedru valodā: Nodaļa 2 Sējums 7 Lpp. 0120



Komisijas Regula (EEK) Nr. 542/90 (1990. gada 1. marts) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomiskās kopienas dibināšanas līgumu, ņemot vērā Padomes Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EEK) Nr. 323/90 [2], un jo īpaši tās 9. pantu, tā kā, lai nodrošinātu minētajai regulai pievienotās kombinētās nomenklatūras vienotu piemērošanu, ir jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 ir noteiktas vispārējas normas kombinētās nomenklatūras interpretācijai un tās attiecas arī uz jebkuru citu nomenklatūru, kas ir pilnīgi vai daļēji balstīta uz to vai kas tai pievieno papildu apakšnodaļas, un kas ir izveidota ar īpašiem Kopienas noteikumiem ar mērķi piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas norādīts 3. ailē; tā kā šās regulas noteikumi atbilst Nomenklatūras komitejas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā pēc atbilstošajiem KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 1. martā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 36, 8.2.1990., 7. lpp. -------------------------------------------------- PIELIKUMS Apraksts | KN kods | Pamatojums | (1) | (2) | (3) | 1.Uz karnaubas (vaska palmas) vaska bāzes veidota ūdens emulsija, ko izmanto kā veidņu atbrīvošanas materiālu plastmasas un tamlīdzīgu materiālu loksnēm. | 38239098 | Klasifikāciju nosaka kombinētās nomenklatūras interpretācijas 1. un 6. vispārīgais noteikums un KN kodu 3823, 382390 un 38239098 teksts. | Šim produktam nav KN kodos 3405 un 3809 ietilpstošo preču īpašību. | 2.Hloroprēna (hlorbutadiēna) kaučuks vienā no 40. nodaļas 3.b piezīmē minētajām formām, kas satur pavisam nedaudz talka. To klāj uz virsmas kā pretsalipšanas līdzekli. | 40024900 | Klasifikāciju nosaka kombinētās nomenklatūras interpretācijas 1. un 6. vispārīgais noteikums, 40. nodaļas 5.b) piezīmes 1. punkts un KN kodu 4002 un 40024900 teksts. | --------------------------------------------------
Oficiālais Vēstnesis L 124 , 15/05/1990 Lpp. 0034 - 0034

Speciālizdevums somu valodā: Nodaļa 3 Sējums 32 Lpp. 0184

Speciālizdevums zviedru valodā: Nodaļa 3 Sējums 32 Lpp. 0184



Komisijas Regula (EEK) Nr. 1265/90 (1990. gada 14. maijs), ar ko groza Regulu (EEK) Nr. 429/90 par atbalsta piešķiršanu konkursa kārtībā par iebiezinātu sviestu, kas ir paredzēts tiešam patēriņam Kopienā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3879/89 [2], un jo īpaši tās 7.a panta 3. punktu, tā kā saskaņā ar Komisijas Regulu (EEK) Nr. 429/90 [3] atbalsts tiek piešķirts attiecībā uz iebiezinātu sviestu, kas paredzēts tiešam patēriņam Kopienā; tā kā ir jānosaka, ka atbalsts ir jāpiešķir attiecībā uz iebiezinātu sviestu, kas atbilst preces aprakstam šīs regulas pielikumā; tā kā taisnīguma dēļ šī regula būtu jāpiemēro kopš dienas, kad Regula (EEK) Nr. 429/90 stājas spēkā; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 429/90 1. panta 1. punktu aizstāj ar šo: "1. Atbalsts ir jāpiešķir attiecībā uz tādu iebiezinātu sviestu, kas ražots uzņēmumā, kurš apstiprināts saskaņā ar 9. pantu, un kas ir izgatavots vai nu no Kopienā ražota krējuma, vai sviesta. Šādu iebiezinātu sviestu, kas atbilst specifikācijām regulas pielikumā, nav iepirkušas intervences aģentūras vai arī attiecībā uz to nav saņemts atbalsts privātai uzglabāšanai. Iebiezinātais sviests ir jāparedz tiešam patēriņam Kopienā." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1990. gada 1. marta. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 14. maijā Komisijas vārdā — Komisijas loceklis Ray Mac Sharry [1] OV L 148, 28.6.1968., 13. lpp. [2] OV L 378, 27.12.1989., 1. lpp. [3] OV L 45, 21.2.1990., 8. lpp --------------------------------------------------
Oficiālais Vēstnesis L 321 , 23/11/1991 Lpp. 0023 - 0023

Speciālizdevums somu valodā: Nodaļa 2 Sējums 8 Lpp. 0100

Speciālizdevums zviedru valodā: Nodaļa 2 Sējums 8 Lpp. 0100



Komisijas Regula (EEK) Nr. 3411/91 (1991. gada 21. novembris), ar ko groza Regulu (EEK) Nr. 964/91 par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1991. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Regulu (EEK) Nr. 2242/91 [2], un jo īpaši tās 9. pantu, tā kā Komisijas Regula (EEK) Nr. 964/91 [3], kurā grozījumi izdarīti ar Regulu (EEK) Nr. 2293/91 [4] un kura papildus citiem produktiem piešķīra KN kodu 20031010 dažām sēnēm, šajā sakarā ir piemērojama no 1991. gada 1. novembra; tā kā minēto termiņu vēlams pārcelt uz vēlāku laiku ar kopīgo tirdzniecības politiku saistītu iemeslu dēļ, kas jau reiz agrāk ir darīts; tā kā attiecīgi jāgroza Regula (EEK) Nr. 964/91; tā kā šajā regulā paredzētie pasākumi ir saskaņā ar Nomenklatūras komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 964/91 2. panta otrajā daļā minēto datumu — 1991. gada 1. novembri — aizstāj ar 1992. gada 1. maiju. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1991. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 21. novembrī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 204, 27.7.1991., 21. lpp. [3] OV L 100, 20.4.1991., 14. lpp. [4] OV L 209, 31.7.1991., 22. lpp. --------------------------------------------------
Oficiālais Vēstnesis L 116 , 09/05/1991 Lpp. 0044 - 0045

Speciālizdevums somu valodā: Nodaļa 2 Sējums 8 Lpp. 0017

Speciālizdevums zviedru valodā: Nodaļa 2 Sējums 8 Lpp. 0017



Komisijas Regula (EEK) Nr. 1214/91 (1991. gada 7. maijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 315/91 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā šajā regulā iekļautie pasākumi ir saskaņā Nomenklatūras komitejas atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 7. maijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 37, 9.2.1991., 24. lpp. -------------------------------------------------- PIELIKUMS Preču apraksts | KN koda klasifikācija | Pamatojums | (1) | (2) | (3) | 1.Kaste ar 12 ruļļiem pašlīmējošas hipoalerģiskas lentes medicīniskiem nolūkiem, kas izgatavota no mikrocaurumotas, presētas polietilēna plēves (izmēri 9,14 m × 2,50 cm), kas iepakota pārdošanai mazumtirdzniecībā | 30051000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN kodu 3005un 30051000 apraksts (skatīt arī harmonizētās sistēmas paskaidrojumu pozīcijas 30.05 trešajā daļā). | 2.Piesātināts poliesters granulās vai ūdens dispersijā, ko izmanto par apjoma veidošanas līdzekli tekstilrūpniecībā | 39079900 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī 39. nodaļas 6. piezīme un KN kodu 3907un 39079900 apraksts (skatīt arī pozīcijas 38.09 g) izņēmumu harmonizētās sistēmas paskaidrojumus). Klasifikāciju neietekmē šā produkta izmantošana. | 3.Agaroze | 39139090 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, kā arī KN kodu 3913, 391390 un 39139090 apraksts. | --------------------------------------------------
Oficiālais Vēstnesis L 052 , 27/02/1991 Lpp. 0009 - 0010



Komisijas Regula (EEK) Nr. 441/91 (1991. gada 25. februāris) par preču klasifikāciju ar kombinētās nomenklatūras kodiem 17041019, 17041099 un 95021010 un Regulas (EEK) Nr. 1287/83 atcelšanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 53/91 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā šī regula attiecas arī uz Komisijas Regulā (EEK) Nr. 1278/83 [3] minētajiem produktiem un tādēļ minētā regula jāatceļ; tā kā šajā regulā iekļautie pasākumi ir saskaņā Nomenklatūras komitejas atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Regula (EEK) Nr. 1287/83 ar šo tiek atcelta. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 25. februārī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 7, 10.1.1991., 14. lpp. [3] OV L 137, 26.5.1983., 11. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | | | (1) | (2) | (3) | Plastmasas lelles ar kustīgiem locekļiem, 140 mm garas, ar caurspīdīgu plastmasas krūškurvi, kas pildīts ar apmēram 10 g saldumu (košļājamās gumijas), kas satur saharozi, kurus var izņemt caur atvērumu, kas atrodas zem lelles jostas sprādzes | 17041019 | košļājamā gumija | Klasifikāciju nosaka 1., 5.b un 6. vispārīgais kombinētās nomenklatūras interpretācijas noteikums un KN kodu 1704, 170410, 17041019, 17041099 (atkarībā no saharozes satura), 9502, 950210 un 95021010 apraksts. Šīs lelles nav uzskatāmas par parastu košļājamās gumijas iesaiņošanas metodi, tādēļ tās jāklasificē atsevišķi | 17041099 | 95021010 | lelles | --------------------------------------------------
Oficiālais Vēstnesis L 348 , 17/12/1991 Lpp. 0038 - 0038



Komisijas Regula (EEK) Nr. 3657/91 (1991. gada 16. decembris), ar kuru Spānijai atļauj pilnībā atcelt muitas nodokļus attiecībā uz saulespuķu sēklu importu no trešām valstīm EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Spānijas un Portugāles Pievienošanās aktu, un jo īpaši tā 75. panta 4. punktu, tā kā Spānija ir lūgusi atļauju atcelt muitas nodokļus attiecībā uz saulespuķu sēklu importu no trešām valstīm, sākot ar 1992. gada 1. janvāri; tā kā šajā regulā noteiktie pasākumi saskan ar Eļļas un tauku komitejas atzinumu, IR PIEŅĒMUSI ŠO REGULU. 1. pants Ar šo Spānijai atļauj pilnībā atcelt muitas nodokļus attiecībā uz saulespuķu sēklu importu, kas paredzētas sēšanai un ko aptver KN kods 12060090. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1992. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 16. decembrī Komisijas vārdā — Komisijas loceklis Ray Mac Sharry --------------------------------------------------
Oficiālais Vēstnesis L 361 , 10/12/1992 Lpp. 0019 - 0020

Speciālizdevums somu valodā: Nodaļa 3 Sējums 46 Lpp. 0114

Speciālizdevums zviedru valodā: Nodaļa 3 Sējums 46 Lpp. 0114



Komisijas Regula (EEK) Nr. 3550/92 (1992. gada 9. decembris), ar kuru groza Regulu (EEK) Nr. 3149/92, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Kopienā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1987. gada 10. decembra Regulu (EEK) Nr. 3730/87, ar ko nosaka vispārīgos noteikumus pārtikas piegādei no intervences krājumiem izraudzītām organizācijām sadalei vistrūcīgākajām personām Kopienā [1], un jo īpaši tās 6. pantu, tā kā 6. un 7. pants Komisijas Regulā (EEK) Nr. 3149/92 [2] nosaka standarta likmes, ko izmanto par pamatu to produktu transportēšanas izmaksu atmaksāšanai, kuri paredzēti sadalei vistrūcīgākajām personām Kopienā; tā kā būtu jānosaka dažādas likmes pārvadājumiem refrižeratortransportlīdzekļos un transportlīdzekļos, kas nesaldē; tā kā attiecīgi būtu jāgroza šīs regulas II pielikums; tā kā tam jāstājas spēkā Regulas (EEK) Nr. 3149/92 spēkā stāšanās dienā; tā kā šajā regulā paredzētie pasākumi saskan ar visu attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Ar šo Regulas (EEK) Nr. 3149/92 II pielikumu aizstāj ar šīs regulas pielikumu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1992. gada 1. oktobra. Šī regula uzliek saistības kopumā un ir piemērojama visās dalībvalstīs. Briselē, 1992. gada 9. decembrī Komisijas vārdā — Komisijas loceklis Ray Mac Sharry [1] OV L 352, 15.12.1987., 1. lpp. [2] OV L 313, 30.10.1992., 50. lpp. -------------------------------------------------- PIELIKUMS " II PIELIKUMS TRANSPORTA IZMAKSAS Liellopu gaļai, sviestam un citiem produktiem, ko pārvadā refrižeratortransportlīdzeklī: - par pirmajiem 200 kilometriem – ECU 20,00 par tonnu, - par katru papildu kilometru, kas pārsniedz 200 km – ECU 0,05 par tonnu. Labības augiem un rīsiem: - par pirmajiem 200 kilometriem – ECU 5,50 par tonnu, - par katru papildu kilometru, kas pārsniedz 200 km – ECU 0,02 par tonnu. Olīveļļai: - par pirmajiem 200 kilometriem – ECU 20,00 par tonnu, - par katru papildu kilometru, kas pārsniedz 200 km – ECU 0,04 par tonnu. Piena pulverim: - par pirmajiem 200 kilometriem – ECU 10,00 par tonnu, - par katru papildu kilometru, kas pārsniedz 200 km – ECU 0,04 par tonnu. Citiem produktiem: - par pirmajiem 200 kilometriem – ECU 6,00 par tonnu, - par katru papildu kilometru, kas pārsniedz 200 km – ECU 0,03 par tonnu. " --------------------------------------------------
Oficiālais Vēstnesis L 162 , 03/07/1993 Lpp. 0001 - 0001

Speciālizdevums somu valodā: Nodaļa 3 Sējums 50 Lpp. 0212

Speciālizdevums zviedru valodā: Nodaļa 3 Sējums 50 Lpp. 0212



Padomes Regula (EEK) Nr. 1764/93 (1993. gada 30. jūnijs) ar ko groza Regulu (EEK) Nr. 3906/89 par ekonomisko palīdzību dažām Centrāleiropas un Austrumeiropas valstīm EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Regulā (EEK) Nr. 3906/89 [3] paredzēta ekonomiska un humanitāra palīdzība, lai atbalstītu ekonomisko un sociālo reformu procesu dažās Centrāleiropas un Austrumeiropas valstīs; tā kā minētās regulas pielikumā ir uzskaitītas valstis, kas var saņemt šādu palīdzību; tā kā 1993. gada 1. janvārī Čehoslovākija ir beigusi pastāvēt un vienlaicīgi ir nodibinātas divas jaunas suverēnas Čehijas un Slovākijas republikas; tā kā Regulas (EEK) Nr. 3906/89 pielikums ir jāgroza, lai tiesību pārņēmējām republikām nodrošinātu minētajā regulā paredzēto pasākumu nepārtrauktību, IR PIEŅĒMUSI ŠO REGULU. 1. pants Ar šo Regulas (EEK) Nr. 3906/89 pielikumu groza šādi. 1. iekļauj šādas valstis: Čehijas Republiku un Slovākijas Republiku; 2. atsauci uz "Čehoslovākiju" svītro. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1993. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Luksemburgā, 1993. gada 30. jūnijā Padomes vārdā — priekšsēdētājs S. Bergstein [1] OV Nr. C 110, 20.4.1993., 16. lpp. [2] OV Nr. C 176, 28.6.1993. [3] OV Nr. L 375, 23.12.1989., 11. lpp. Regulā jaunākie grozījumi izdarīti ar Regulu (EEK) Nr. 2334/92 (OV Nr. L 227, 11.8.1992., 1. lpp.). --------------------------------------------------
Oficiālais Vēstnesis L 190 , 30/07/1993 Lpp. 0009 - 0009

Speciālizdevums somu valodā: Nodaļa 3 Sējums 51 Lpp. 0086

Speciālizdevums zviedru valodā: Nodaļa 3 Sējums 51 Lpp. 0086



Komisijas Regula (EEK) Nr. 2090/93 (1993. gada 27. jūlijs), ar ko groza Regulu (EEK) Nr. 563/82, ar kuru nosaka sīki izstrādātus noteikumus Regulas (EEK) Nr. 1208/81 piemērošanai, lai konstatētu pieaugušu liellopu tirgus cenas, pamatojoties uz Kopienas skalu liellopu liemeņu klasifikācijai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 125/93 [2], ņemot vērā Padomes 1981. gada 28. aprīļa Regulu (EEK) Nr. 1208/81, ar kuru ir noteikta Kopienas skala pieaugušu liellopu liemeņu klasificēšanai [3], kurā jaunākie grozījumi izdarīti ar Regulu (EEK) Nr. 1026/91 [4], un it īpaši tās 2. panta 2. punktu, tā kā Komisijas Regulas (EEK) Nr. 563/82 [5], kurā jaunākie grozījumi izdarīti ar Regulu (EEK) Nr. 3402/85 [6], 1. panta 3. punktā ir noteikti korektīvie faktori, kas piemērojami liemeņu svaram, ja liemeņu noformējums atšķiras no salīdzināmā noformējuma, un tā kā zināmām tauku slāņa pakāpēm korektīvie faktori attiecībā uz ārējo tauku noņemšanu būtu jāpielāgo, lai tie vairāk atbilstu sektorā pieņemtajai praksei, un tā kā būtu jāprecizē arī metodes šādu korektīvo faktoru aprēķināšanai atkarībā no tā, vai tie ir identiski visās dalībvalstīs vai katrā lopkautuvē atšķirīgi; tā kā šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 563/82 groza šādi: 1) Tās 1. pantam pievieno šādu punktu: "4. Ja pielāgojumi, kas minēti iepriekšējā punktā, ir vienādi visā dalībvalsts teritorijā, tad tos aprēķina visas valsts mērogā, un, ja šādi pielāgojumi ir atšķirīgi katrā lopkautuvē, tad tos aprēķina individuāli." 2) Pielikumā korektīvos faktorus, kas ir noteikti ārējo tauku noņemšanai 3. un 4. kategorijas taukiem, aizvieto ar procentuālo pieaugumu attiecīgi + 2 un + 3. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1993. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 27. jūlijā Komisijas vārdā — Komisijas loceklis René Steichen [1] OV L 148, 28.6.1968., 24. lpp. [2] OV L 18, 27.1.1993., 1. lpp. [3] OV L 123, 7.5.1981., 3. lpp. [4] OV L 106, 26.4.1991., 2. lpp. [5] OV L 67, 11.3.1982., 23. lpp. [6] OV L 322, 3.12.1985., 14. lpp. --------------------------------------------------